CELEX: E2010J0001
Language: hu
Date: 2010-12-10 00:00:00
Title: A Bíróság ítélete ( 2010. december 10. ) az E-1/10. számú – Periscopus AS kontra Oslo Børs ASA és Erik Must AS ügyben (2004/25/EK irányelv – Irányítás megszerzése – Kötelező ajánlat – Az ajánlati ár módosítása – Tisztán meghatározott körülmények és kritériumok – A piaci árra való hivatkozás)

12.5.2011   
            
            
               HU
            
            
               Az Európai Unió Hivatalos Lapja
            
            
               C 141/13
            
         A BÍRÓSÁG ÍTÉLETE
   (2010. december 10.)
   az E-1/10. számú
   Periscopus AS kontra Oslo Børs ASA és Erik Must AS ügyben
   (2004/25/EK irányelv – Irányítás megszerzése – Kötelező ajánlat – Az ajánlati ár módosítása – Tisztán meghatározott körülmények és kritériumok – A piaci árra való hivatkozás)
   2011/C 141/13
   Az E-1/10. sz., Periscopus AS kontra Oslo Børs AS és Erik Must AS közötti ügyben – a Bírósághoz a norvégiai Oslo tingrett (oslói körzeti bíróság) által benyújtott KÉRELEM az EFTA-államok közötti, Felügyeleti Hatóság és Bíróság létrehozásáról szóló megállapodás 34. cikke alapján az EGT-megállapodás 1. jegyzőkönyvével a megállapodáshoz igazított, a nyilvános vételi ajánlatról szóló, 2004. április 21-i 2004/25/EK európai parlamenti és tanácsi irányelv 5. cikke (4) bekezdésének értelmezése iránt – a Carl Baudenbacher elnökből és előadó bíróból, Thorgeir Örlygsson bíróból és Henrik Bull bíróból álló Bíróság 2010. december 10-én ítéletet hozott, amelynek rendelkező része a következőképpen szól:
   A nyilvános vételi ajánlatról szóló, 2004. április 21-i 2004/25/EK európai parlamenti és tanácsi irányelv 5. cikke (4) bekezdésének második albekezdése kizárja az olyan nemzeti jogszabályt, amely – a „piaci ár” fogalmának további pontosítása nélkül – úgy rendelkezik, hogy a kötelező ajánlat keretében kínált árat úgy kell módosítani, hogy az legalább elérje a „piaci árat”, ha egyértelmű, hogy a „piaci ár” magasabb, mint az 5. cikk (4) bekezdésének első albekezdésében leírt főszabálynak megfelelően számított ár. További pontosításra van szükség a „piaci ár” meghatározása szempontjából releváns időszakot illetően, arra vonatkozóan, hogy a „piaci árat” volumen szerint súlyozott átlag alapján kell-e számítani, és a „piaci ár” megállapításához tényleges kereskedésre van-e szükség, vagy az állandó vételi vagy eladási megbízások elegendőek.